******

**Vnútorný predpis o rozsahu a spôsobe použitia výdavkov**

**na reprezentačné a propagačné účely**

Názov a sídlo organizácie: Obec Šrobárová

Poradové číslo vnútorného predpisu 5/2017

Dátum vyhotovenia vnútorného predpisu 31.03.2017

Účinnosť vnútorného predpisu od 01.04.2017

Prílohy - Vnútorný predpis je vypracovaný v zmysle zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a § 34 zákona č.523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

**Čl. I.**

**ÚVODNÉ USTANOVENIA**

Obec Šrobárová môže uhrádzať výdavky na reprezentačné a propagačné účely v rozsahu schválenom v rozpočte Obce Šrobárová na príslušný rozpočtový rok pri zachovaní maximálnej

hospodárnosti, efektívnosti a účinnosti ich použitia. Hospodárenie s týmto prostriedkami si vyžaduje zachovanie maximálnej hospodárnosti a vecnej podloženosti.

**Čl. II.**

**VÝDAVKY NA REPREZENTAČNÉ A PROPAGAČNÉ ÚČELY**

Výdavky na reprezentačné a propagačné účely môže obec uhrádzať zo svojho rozpočtu len v nevyhnutnom rozsahu, ak si to vyžadujú reprezentačné, hospodárske a iné spoločenské dôvody a to na:

Výdavky na reprezentačné účely môžu byť použité, ak si to vyžadujú politické, hospodárske,

spoločenské alebo pracovné dôvody, a to na:

1. Reprezentácia obce starostom obce:

* pohostenie pri oficiálnych návštevách a na ďalšie výdavky spojené s pobytom oficiálnych hostí
* občerstvenie účastníkov pracovných porád, konferencií a iných pracovných príležitostí, rokovaní o potrebách obce
* vecné dary poskytnuté v súvislosti s reprezentáciou obce Šrobárová

2. Občerstvenie a pohostenie pri kultúrnych a spoločenských akciách:

* folklórne slávnosti
* stretnutie dôchodcov s predstaviteľmi obce
* oslava Dňa matiek, MDD, prípadne iné kultúrnospoločenské a športové akcie

3. Vecné dary občanom našej obce pri životných jubileách

4. Vecné dary žiakom pri prvom nástupe do základne školy

5. Vecné dary poskytnuté v súvislosti s reprezentáciou obce Šrobárová.

Na účely tohto vnútorného predpisu

1. Za oficiálnu návštevu považuje tuzemská alebo zahraničná delegácia, ktorá prerokúva so zástupcami obce dôležité spoločenské a hospodárske otázky
2. Za občerstvenie sa považuje káva, čaj a iné nealkoholické nápoje, prípadne alkoholické nápoje (pivo, víno, aperitív, a iné), jedlo podľa povahy a dĺžky trvania akcie. Pri pracovnom rokovaní, ktoré trvá do 8 hodín, sa poskytne občerstvenie a pohostenie maximálne do výšky 15 € na jedného účastníka, pri trvaní akcie nad 8 hodín sa poskytne občerstvenie do výšky 20 € na jedného účastníka. Alkoholické nápoje možno podávať len v spoločensky nutnej miere.
3. Pri stretnutí dôchodcov s predstaviteľmi našej obce sa poskytne občerstvenie a pohostenie prípadne vecný darček do výšky 10 € na jedného účastníka.
4. Za ďalšie výdavky spojené s pobytom oficiálnych hostí sú výdavky na ich uvítanie, ubytovanie, stravovanie, dopravu, tlmočenie, vstupné na kultúrny program. Starosta Šrobárová môže poskytnúť zahraničnej delegácii a výnimočne v odôvodnených prípadoch aj tuzemskej delegácii v spoločensky potrebnej miere primeraný vecný dar. Za primeraný vecný dar sa pri zahraničnej delegácii považuje dar v hodnote do 50 € na jednu osobu. Za primeraný vecný dar sa pri tuzemskej delegácii považuje dar v hodnote do 50 € na jednu osobu.
5. Vecné dary môže obec poskytnúť:
6. pri významných športových, kultúrnych a spoločenských podujatiach organizovaných na území Obce Šrobárová do výšky 100 € na jedno podujatie.
7. na jedno podujatie, osobám reprezentujúcim Obec Šrobárová na Slovensku v oblasti hospodárskeho, kultúrneho a spoločenského života a športu do výšky 50 €na jednu osobu,
8. v prípade reprezentácie Obce Šrobárová na medzinárodnej úrovni do výšky 100€ na jednu osobu.
9. starosta môže poskytnúť poslancom OZ, členom komisií, aktivistom a zamestnancom OcÚ malý darček pri príležitosti osobných sviatkov (narodeniny, meniny) do výšky 16,50 €.
10. členom obecného zastupiteľstva na zasadnutiach sa podáva káva, čaj a minerálka prípadne malé občerstvenie do výšky 2,50 € na jedného účastníka.
11. pri príležitosti dosiahnutia významného životného jubilea občana Obce Šrobárová poskytne obec vecný dar alebo darčekový kôš (môže obsahovať primerane alkoholický nápoj a to napr. fľašu vína) alebo odmenu v hodnote do výšky 15 € pri životnom jubileu 75 rokov, 80 rokov,85 rokov 90 rokov a každý ďalší rok života občana.- do výšky 30 € pri výročí sobáša 50 rokov, 60 rokov pre manželskú dvojicu.
12. vecné dary pre žiakov pri prvom nástupe do základnej školy môžu byť použité do výšky 5 € pre jedno dieťa.
13. kvety je možné poskytovať:

a) oficiálnym hosťom pri kultúrno-spoločenských akciách organizovaných obcou v hodnote do 20 €,

b) pri občianskych obradoch v hodnote do 20 €,

c) pri dosiahnutí významného životného jubilea občana a pri narodení dieťaťa v hodnote 10 €

i) vence sa môžu poskytovať na smútočné obrady pre zosnulých zamestnancov obce, poslancov OZ, občanov obce a pri iných pietnych aktoch.

a) na zakúpenie kvetov alebo vencov v hodnote do 25 €

Za výdavky na propagačné účely sa považujú výdavky na propagáciu a reklamu, ktorá bezprostredne súvisí s činnosťou organizácie napr. na novoročné pozdravy, inzerciu, internetovú stránku obce, vizitky, účasť na výstavách a expozíciách

**Čl. III.**

**ZÁSADY POUŽÍVANIA VÝDAVKOV NA REPREZENTAČNÉ A PROPAGAČNÉ ÚČELY**

1.Výška výdavkov na reprezentačné účely a výdavkov na propagačné účely je určená schváleným rozpočtom na príslušný rok. V rozpočte obce Šrobárová sú vyčlenené reprezentačné výdavky na reprezentačný fond starostu obce.

2. Výdavky na reprezentačné a propagačné účely musia byť preukázateľné a doložené príslušnými dokladmi. Doklady, ktoré preukazujú výdavky na reprezentačné a propagačné účely, musia obsahovať okrem všeobecne platných náležitostí účtovných dokladov podľa zákona o účtovníctve, aj tieto údaje:

a) pri výdavkoch na občerstvenie a pohostenie

- pri akej príležitosti sa poskytli

- počet účastníkov

- rozpis konzumácie

– doklad o úhrade

- doba trvania

b) pri výdavkoch na dary

- označenie darovanej veci a jej hodnotu

- príležitosť pri akej, komu a kedy bol dar poskytnutý

c) pri propagačných účeloch

- význam pre obec

3. Za hospodárenie s limitom na reprezentačné účely zodpovedá starosta Obce Šrobárová Prostriedky na reprezentačné účely musia spĺňať zásady hospodárnosti, efektívnosti a účinnosti.

**Čl. IV.**

**Záverečné ustanovenia**

1. Táto smernica bola schválená na zasadnutí Obecného zastupiteľstva Šrobárová dňa 31.03.2017uznesením č. 1/2017/B/14

2. Táto smernica nadobúda účinnosť 01.04.2017.

V Šrobárovej, dňa 31.03.2017

Anna Šušoliaková

starostka obce